Author: Rie Kanneworff Madsen

Tid til orlov

I denne pjece kan du læse om orlov i Ringkøbing-Skjern Kommune og nogle af de ting, du bør være opmærksom på.

Orlov
I Ringkøbing-Skjern Kommune findes der ingen overordnet politik om orlov—det er op til den enkelte leder. Ansøgning om orlov skal derfor også stiles dertil.
Der er ingen formkrav til ansøgningen, men Fjordkredsen anbefaler, at du får din aftale om orlov på skrift, så der ikke opstår misforståelser.
Når orloven er bevilget er der en række praktiske ting, du bør være opmærksom på.
Dit fagforeningskontingent
Hvis du under orloven er ledig eller arbejder udenfor folkeskolen, har du mulighed for at ansøge om nedsættelse af dit fagforeningskontingent. Anmodning om kontingent-nedsættelse kan sendes pr. mail til Fjordkredsen.
Dagpenge, a-kassen og efterløn
Hvis du er uden arbejde, når du påbegynder din orlov, er du måske berettiget til dagpenge. Da du selv har ansøgt om orlov, er du det, der hedder selvforskyldt ledig og vil være omfattet af en karensperiode. Kontakt lærernes a-kasse for at høre nærmere.
Er du tilmeldt efterlønsordningen, bør du ligeledes kontakte lærernes a-kasse og forhøre, hvordan du skal forholde dig. Ovenstående bør afklares, inden du søger om orlov.

Feriepenge
Husk at få dine feriepenge med på et feriekort, når du påbe- gynder din orlov. Du skal også være opmærksom på, at du ikke optjener feriepenge, mens du er på orlov. Det betyder, at du i det efterfølgende ferieår ikke vil modtage din sædvanlige løn under ferie.
Lærernes Pension – indbetaling af supplerende pension/forsikringsdækning
Hvis du under din orlov ikke arbejder indenfor overenskomst- området, har du mulighed for selv at indbetale supplerende pension til Lærernes Pension. Du skal kontakte Lærernes Pen- sion for at aftale nærmere herom. Kontakt dem også mhp opretholdelse af forsikringsdækning—bidragsfri dækning.
Forenede Gruppeliv
Som en del af din ansættelse er du omfattet af en gruppelivs- forsikring ved Forenede Gruppeliv. Når du er på orlov, er du derfor ikke længere omfattet af den obligatoriske gruppelivs- forsikring.
Du har i orlovsperioden mulighed for selv at indbetale præmi- en og på den måde fortsat være forsikret. Kontakt Forenede Gruppeliv for at aftale nærmere.
Når orloven slutter
Udgangspunktet er, at du efter endt orlov vender tilbage til den stilling, du forlod. Men selv om du er på orlov, er du en del af den årlige forflyttelsesrunde, og derfor kan du blive omplaceret til en anden skole i kommunen, selv om du er på orlov.

Hvor kan du hente hjælp?
Du er altid velkommen til at kontakte Fjordkredsen og få et møde, hvor vi kan tale din orlov igennem.
Fjordkredsen
97 32 46 40
122@dlf.org
Lærernes Pension
70 21 61 31
Forenede Gruppeliv
39 16 78 00
Lærernes A-kasse
70 10 00 18

Fjordkredsen—Nørregade 22 A—6950 Ringkøbing
Telefon 97 32 46 40—E-mail: 122@dlf.org—www.dlf122.dk